**ΠΑΡΑΡΤΗΜΑ 4**

**ΔΗΛΩΣΗ ΠΡΟΣΤΑΣΙΑΣ ΠΡΟΣΩΠΙΚΩΝ ΔΕΔΟΜΕΝΩΝ**

**ΠΡΟΟΙΜΙΟ**

Η ανώνυμη εταιρεία με την επωνυμία **«ΗΛΕΚΤΡΟΝΙΚΗ ΔΙΑΚΥΒΕΡΝΗΣΗ ΚΟΙΝΩΝΙΚΗΣ ΑΣΦΑΛΙΣΗΣ Α.Ε.»** και διακριτικό τίτλο **«Η.ΔΙ.Κ.Α Α.Ε.»**,που εδρεύει στην Αθήνα επί της οδού Λυκούργου 10, Τ.Κ. 10551, με Αρ. Γ.Ε.ΜΗ.: 124503101000 καιΑ.Φ.Μ. 090028400 ΦΑΕ ΑΘΗΝΩΝ **(εφεξής Εταιρεία,)** είναι κατά το ισχύον νομοθετικό πλαίσιο υπεύθυνη για την επεξεργασία των προσωπικών δεδομένων που συλλέγονται από κάθε συμμετέχοντα υποψήφιο στο **πλαίσιο της υπ’ αρ. Νο1/2023 Ανακοίνωσης Πρόσκλησης εκδήλωσης ενδιαφέροντος για τη σύναψη συμβάσεων μίσθωσης έργου (εφεξής, Πρόσκληση)**. Η παρούσα δήλωση έχει ως στόχο την πληροφόρηση των υποψηφίων για το είδος των προσωπικών δεδομένων που συλλέγονται και υπόκεινται σε επεξεργασία, τον τρόπο και τους σκοπούς για τους οποίους συλλέγονται, τυχόν διαβιβάσεις αυτών, καθώς και τα δικαιώματα που διαθέτουν οι υποψήφιοι, στο πλαίσιο συμμόρφωσης της Εταιρείας με τις επιταγές του **Γενικού Κανονισμού (ΕΕ) 679/2016 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ** **(εφεξής, ΓΚΠΔ), καθώς και του Ν. 4624/2019 (ΦΕΚ A’ 137/29.08.2019).**

**ΚΑΤΗΓΟΡΙΕΣ ΠΡΟΣΩΠΙΚΩΝ ΔΕΔΟΜΕΝΩΝ ΠΟΥ ΣΥΛΛΕΓΟΝΤΑΙ**

Για την ορθή συμμετοχή κάθε υποψηφίου και για την εκπλήρωση του επιδιωκόμενου σκοπού, η Εταιρεία δύναται να συλλέγει:

(α) Δεδομένα ταυτοποίησης (λ.χ. ονοματεπώνυμο, πατρώνυμο, αντίγραφα αστυνομικών δελτίων ταυτότητας, ημερομηνία γέννησης)

(β) Δεδομένα εκπαίδευσης και επαγγελματικής κατάρτισης (λ.χ. βιογραφικό σημείωμα, πιστοποιητικά σπουδών, βεβαιώσεις προϋπηρεσίας)

(γ) Δεδομένα επικοινωνίας (λ.χ. διεύθυνση κατοικίας, διεύθυνση ηλεκτρονικού ταχυδρομείου, τηλεφωνικό αριθμό)

(δ) Φορολογικά δεδομένα και ασφαλιστικά δεδομένα (λ.χ. Α.Φ.Μ. , Α.Μ.Κ.Α.)

(ε) Τραπεζικά δεδομένα (λ.χ. διεθνή αριθμό τραπεζικού λογαριασμού/ΙΒΑΝ)

**ΕΠΙΔΙΩΚΟΜΕΝΟΣ ΣΚΟΠΟΣ ΕΠΕΞΕΡΓΑΣΙΑΣ/ΝΟΜΙΜΗ ΒΑΣΗ ΕΠΕΞΕΡΓΑΣΙΑΣ**

Η Εταιρεία συλλέγει τα προσωπικά δεδομένα των υποψηφίων αποκλειστικά για την προσήκουσα αξιολόγηση των ακαδημαϊκών και επαγγελματικών τους προσόντων για την πλήρωση των προκηρυχθεισών θέσεων εργασίας στο πλαίσιο της Πρόσκλησης, σύμφωνα και με τους ειδικότερους διαλαμβανόμενους σε αυτήν όρους . Η Εταιρεία επεξεργάζεται τα προσωπικά δεδομένα των υποψηφίων στο πλαίσιο άσκησης των προβλεπόμενων στο νόμο αρμοδιοτήτων της, τη συμμόρφωσή της με τις νόμιμες υποχρεώσεις της που απορρέουν από το εθνικό και ενωσιακό δίκαιο, καθώς και την εκπλήρωση καθηκόντων που εκτελούνται προς το δημόσιο συμφέρον και κατά την άσκηση δημόσιας εξουσίας που της έχει ανατεθεί.

**ΑΠΟΔΕΚΤΕΣ ΤΩΝ ΔΕΔΟΜΕΝΩΝ**

Τα μέλη της επιτροπής αξιολόγησης συμφώνως προς τα οριζόμενα στην Πρόσκληση καθώς και λοιπό αρμόδιο προσωπικό της Εταιρείας, υπό τον όρο της τήρησης σε κάθε περίπτωση του απορρήτου και των διατάξεων του ΓΚΠΔ.

**ΕΠΕΞΕΡΓΑΣΙΕΣ ΤΩΝ ΔΕΔΟΜΕΝΩΝ ΠΟΥ ΣΥΛΛΕΓΟΝΤΑΙ**

Η συλλογή και επεξεργασία των προσωπικών δεδομένων των υποψηφίων θα γίνεται αποκλειστικά από αρμόδιους, εξουσιοδοτημένους υπαλλήλους της Εταιρείας για την προσήκουσα εκτέλεση του ως άνω επιδιωκόμενου σκοπού.

Επίσης, μέρος των δεδομένων των υποψηφίων, όπως λ.χ. ονοματεπώνυμο και συγκεντρωθείσα βαθμολογία, δύνανται να διαβιβάζονται και αναρτώνται στον ιστότοπο «ΔΙΑΥΓΕΙΑ» του Υπουργείου Εσωτερικών (<https://diavgeia.gov.gr/>), καθώς και στην ιστοσελίδα της Εταιρείας (<http://www.idika.gr/>), στο πλαίσιο της εκ του νόμου απαιτούμενης συμμόρφωσης με την αρχή της διαφάνειας.

**ΔΙΑΡΚΕΙΑ ΤΗΡΗΣΗΣ ΤΩΝ ΔΕΔΟΜΕΝΩΝ**

Τα συλλεγόμενα προσωπικά δεδομένα των υποψηφίων τηρούνται από την Εταιρεία για περίοδο έξι (6) μηνών αρχόμενη από την επομένη της λήξης της ταχθείσας από την Εταιρεία προθεσμίας υποβολής φακέλων συμμετοχής, όπως αυτή ορίζεται με την Πρόσκληση. Σε περίπτωση υποβολής ένστασης τα προσωπικά δεδομένα του ενιστάμενου υποψηφίου θα τηρούνται από την Εταιρεία για περίοδο πέντε (5) ετών και σε κάθε περίπτωση για όσο χρονικό διάστημα απαιτηθεί για τη θεμελίωση, άσκηση ή υποστήριξη νόμιμών δικαιωμάτων της.

**ΟΙ ΔΕΣΜΕΥΣΕΙΣ ΜΑΣ**

Η Εταιρεία δεσμεύεται να διατηρεί τα δεδομένα των υποψηφίων ενημερωμένα και ακριβή, να τα αποθηκεύει και διαγράφει με ασφάλεια, να μην συλλέγει και διατηρεί δεδομένα που δεν είναι απαραίτητα για την επίτευξη του επιδιωκόμενου σκοπού, να προστατεύει τα δεδομένα των υποψηφίων από απώλεια, κακή χρήση, μη εξουσιοδοτημένη πρόσβαση, αποκάλυψη ή δημοσιοποίηση αυτών, πλην των όσων απαιτούνται εκ του νόμου για την συμμόρφωση της Εταιρείας προς τις υποχρεώσεις διαφάνειας και γενικά, να εξασφαλίζει την λήψη και εφαρμογή των κατάλληλων τεχνικών και οργανωτικών μέτρων για την προστασία τους καθώς και εγγυήσεις σε περίπτωση τυχόν διαβίβασης σε τρίτες χώρες ή διεθνείς οργανισμούς εκτός ΕΕ/ΕΟΧ.

**ΤΑ ΔΙΚΑΙΩΜΑΤΑ ΣΑΣ**

Οι συμμετέχοντες υποψήφιοι διατηρούν το Δικαίωμα πρόσβασης (άρθρο 15 ΓΚΠΔ), το Δικαίωμα διόρθωσης (άρθρο 16 ΓΚΠΔ), το Δικαίωμα διαγραφής (άρθρο 17 ΓΚΠΔ), το Δικαίωμα περιορισμού της επεξεργασίας (άρθρο 18 ΓΚΠΔ), την Υποχρέωση γνωστοποίησης όσον αφορά στη διόρθωση ή τη διαγραφή δεδομένων προσωπικού χαρακτήρα ή τον περιορισμό της επεξεργασίας (άρθρο 19 ΓΚΠΔ), το Δικαίωμα στη φορητότητα δεδομένων (άρθρο 20 ΓΚΠΔ) και το Δικαίωμα εναντίωσης (άρθρο 21 ΓΚΠΔ).

Η Εταιρεία έχει το δικαίωμα να αρνηθεί την ικανοποίηση αιτημάτων διαγραφής δεδομένων εάν η τήρηση των δεδομένων είναι απαραίτητη για τη θεμελίωση, άσκηση ή υποστήριξη νόμιμων δικαιωμάτων της.

**ΣΤΟΙΧΕΙΑ ΕΠΙΚΟΙΝΩΝΙΑΣ**

Για οποιοδήποτε αίτημα σχετικό με την επεξεργασία των χορηγούμενων δεδομένων που τους αφορούν, οι συμμετέχοντες υποψήφιοι δύνανται ν’ απευθύνονται στον Υπεύθυνο Προστασίας Δεδομένων της Εταιρείας ως κάτωθι:

**ΗΔΙΚΑ Α.Ε. / ΥΠΕΥΘΥΝΟΣ ΠΡΟΣΤΑΣΙΑΣ ΔΕΔΟΜΕΝΩΝ (DPO)**

**Διεύθυνση:** Λυκούργου 10, Τ.Κ. 10551, ΑΘΗΝΑ

**Τηλέφωνο:** +30.213 2168 406

**ΦΑΞ:** +30.213 2168199

**Email:** dpo@idika.gr

Εάν θεωρείτε ότι στο πλαίσιο της παρούσας Δήλωσης παραβιάζεται κάποιο δικαίωμα σας αναφορικά με την προστασία Δεδομένων Προσωπικού Χαρακτήρα, δύναστε να απευθυνθείτε στην Αρχή Προστασίας Δεδομένων Προσωπικού Χαρακτήρα , στην ιστοσελίδα: [www.dpa.gr](http://www.dpa.gr).